Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Julkiset tilat aiotaan avata kokonaan huhtikuun loppuun mennessä.
Israel on alkanut rokottaa Israelissa työskenteleviä palestiinalaisia.
Yhdysvaltain ulkoministeriö aikoo tarkastella Trumpin hallinnon tekemiä,
Israeliin ja palestiinalaisiin liittyviä poliittisia päätöksiä.
Kahden viikon kuluttua israelilaiset suuntaavat taas äänestysasemille, -
jotta pysäytetään hälyttävä poliittinen limbo, -
jonka takia toimivan hallituksen muodostaminen tuntuu toivottomalta.
Puolueiden on pakko toteuttaa neljäs vaalikampanja kahdessa vuodessa.
Ne pyrkivät sovittamaan sanomansa äänestäjäryhmien kirjon mielipiteisiin.
Jair Lapidin Jesh Atid ja Benny Gantzin sinivalkoiset -
keskittyvät korruption vastustamiseen, oikeusjärjestelmän turvaamiseen -
ja koronakriisin talousvaikutusten kanssa kamppailuun, -
mikä on ilmiselvästi puolueista valtaosan asialistalla.
Pääministeri Benjamin Netanjahun Likud-puolue sen sijaan -
esittää itsensä Israelin terveysalan suojelijana -
ja ainoana, joka voi luotsia Israelin ulos pandemian otteesta.
Rajoitusten puitteissa toteutettujen pienten poliittisten kokousten ohella -
Netanjahu ei ole jättänyt käyttämättä tilaisuuksia päästä kuvaan aina, -
kun rokotuskampanjassa saavutetaan uusi merkkipaalu.
Sen kunniaksi järjestettiin tapahtuma, -
kun viides miljoonas israelilainen sai Pfizerin rokotteen eilen Tel Avivissa.
Netanjahu kertoi siellä luottavansa terveysministeriön kykyyn -
rokottaa koko aikuisväestö eli yli 16- vuotiaat huhtikuun loppuun mennessä.
Hän kiisti rokotteista esitetyn kritiikin valeuutisina.
Ne ovat kaikki valeuutisia. Käykää rokotettavana.
Saatetaan työ valmiiksi yhdessä. Noudattakaa sääntöjä, -
niin huhtikuun lopussa kaikki yli 16-vuotiaat on rokotettu Israelissa.
Noin 90 prosenttia yli 50-vuotiaista Israelissa -
on joko saanut vähintään yhden rokoteannoksen -
tai toipunut tartunnasta.
Talousvaikutuksia lieventääkseen virassa oleva hallitus -
on ottanut käyttöön niin sanotun "vihreän lupakirjan", -
jolla tunnistetaan kahdesti rokotetut tai taudista toipuneet henkilöt.
Heille myönnetään lisävapauksia koko väestöä koskevista rajoituksista.
Vihreät passit, ja ravintolat palaavat toimintaan.
Vielä on pidettävä varansa, käytettävä maskia ja pidettävä turvavälejä.
Olemme pääsemässä kriisistä ulos. Ei mene enää kauaa.
Parisataa tuhatta ihmistä pitää vielä rokottaa, varsinkin yli 50-vuotiaita, -
niin ensimmäinen vaihe on valmis. Pian olemme valmiita kokonaan.
Vaikka julkisuuskampanja vihreän lupakirjan puolesta on voimakas, -
terveysministeriö varoitti, että suunta- viivoja ei ole pantu täytäntöön, -
mikä voi näkyä piikkinä kuolleisuusasteessa.
Piikki pakottaisi poistamaan rajoitusmyönnytykset -
ja saattaisi vaatia jopa uusia rajoitustoimia.
Rokotuksia on alettu antaa Israelissa työskenteleville palestiinalaisille.
Israelia on kritisoitu kansainvälisesti siitä, -
ettei se ole auttanut palestiinalaisia terveysviranomaisia, -
joilla on vaikeuksia hankkia rokotteita arabeille.
Niinpä palestiinalaisalueiden toimintojen koordinaattori -
sai puolustusministeriöltä ja terveysviranomaisilta käskyn -
rokottaa ne noin 120 000 Israelissa työssä käyvää palestiinalaista.
Käynnistimme Israelissa työssä käyvien palestiinalaisten rokotukset.
Toivottavasti jokainen tulee rokotettavaksi heti, kun voi.
Se on etumme, -
ja siviilihallintoyksikkö ja terveys- ministeriö toteuttavat monia asioita, -
jotta operaatio onnistuisi.
Toivottavasti muut Länsirannalla, kaikki siellä, ottavat rokotteen -
ja tuntevat olonsa tosi hyväksi.
Olen Israelissa, ja hallitus määräsi rokotukset meille, -
jotta voisimme kaikki hyvin tässä maassa.
Toivon, että lapseni, perheeni ja koko Länsiranta ottaa rokotteen, -
niin että kaikki olisivat turvassa.
Yhteensä Länsirannalla ja Gazassa asuu 5,2 miljoonaa palestiinalaista.
He ovat saaneet tähän mennessä noin 34 700 rokoteannosta.
Niistä osa on pieniä lahjoituksia Israelilta ja Venäjältä, -
ja Arabiemiirikunnat lähetti 20 000 annosta Gazaan.
Palestiinalaisten johto on syyttänyt Israelin hallitusta, -
ettei tämä ole hoitanut velvollisuuksiaan miehittäjävaltana -
eli ottanut palestiinalaisia osaksi Israelin rokotuskampanjaa.
Israel katsoo kuitenkin, -
että Oslon sopimuksen nojalla palestiinalaishallinto on vastuussa -
rokotteiden hankinnasta ja jakamisesta -
toimivaltansa piirissä asuville henkilöille.
Aiomme nyt rokottaa vain työntekijät.
Oletan, että palestiinalaishallinto on ottanut yhteyttä rokotevalmistajiin, -
Pfizeriin, Modernaan ja AstraZenecaan.
Toivon, että palestiinalaishallinto käynnistää rokotukset pikimmiten.
Palestiinalaispresidentti Abbas kohtaa vaalit ensi kertaa 15 vuoteen.
Hän taistelee oman puolueensa Fatahin jakautumista vastaan, -
sillä se uhkaa hänen valtaansa palestiinalaisessa politiikassa.
Fatahin keskuskomitean pitkäaikainen jäsen Nasser al-Qudwa ilmoitti, -
että hän aikoo muodostaa uuden puolueen, -
joka erillään Fatahista asettuu ehdolle parlamenttivaaleissa, -
jotka pidetään 22. toukokuuta.
On hyvin harvinaista, että 19 jäsenen keskuskomitean palestiinalaisjohtajat -
tekevät julkista pesäeroa johtajastaan, presidentti Abbasista.
Al-Qudwa selittää syyn.
Vaalit ja lainvalmistelukunnan uudistaminen -
vie joka tapauksessa muutokseen.
Haluamme viedä muutoksen mahdollisimman pitkälle -
ja saada aikaan syvän ja rohkean muutoksen koko järjestelmään.
Väestö suorastaan vaatii sitä, koska se on kyllästynyt nykyjärjestelmään.
Se on kyllästynyt palestiinalaisnäkökulmaan, -
sisäisiin rakenteisiin ja sisäiseen toimintaan tai väärään toimintaan, -
esimerkiksi laillisuusperiaatteen, -
tasa-arvon ja oikeudenmukaisuuden puuttumiseen.
Näitä riittää. He ovat kyllästyneet myös näkökulmiin, -
jotka koskevat Israelin miehitystä ja siirtokunta-asuttamista -
sekä niiden vaikutusta heidän elämäänsä.
Yhdysvaltain ulkoministeriö aikoo tarkastella -
Trumpin hallinnon tekemiä päätöksiä, -
kuten Yhdysvaltain politiikkaa Länsirannasta -
ja määritelmää israelilaisasutuksista kiistellyillä alueilla, -
että ne eivät sinänsä ole ristiriidassa kansainvälisen lain kanssa, -
sekä rahoitustukea palestiinalais- pakolaisille Lähi-idässä ja muualla.
Hallintomme odottaa vuoropuhelun syventämistä -
palestiinalaisen kansan ja palestiinalaisjohdon kanssa.
En halua tehdä vertailuja, mutta tämä asia on etusijalla.
Tämä on politiikkamme.
Osana sitä tarkastelemme diplomaattista läsnäoloa.
Varmistamme, että sen myötä voimme toteuttaa kaikki toimintamme täysin, -
mukaan lukien palestiinalaisväestön ja -viranomaisten kanssa tehtävän työn, -
julkisen diplomatian, avunannon ja diplomaattisen raportoinnin.
Puhuimme sitoumuksestamme rahoittaa palestiinalaisia, -
mukaan lukien pakolaisia. Olemme sitoutuneet siihen.
Näette tämän konkretisoituvan asioiden edetessä.
Ulkoministeriön tiedottaja korosti myös Bidenin hallinnon tavoitetta -
Israelin ja palestiinalaisten konfliktissa.
Tavoitteemme on kahden valtion ratkaisu, -
jossa Israel elää rauhassa toiminta- kykyisen palestiinalaisvaltion vierellä.
Seisomme ratkaisun takana, koska se on yhdenmukainen -
paitsi meidän, myös koko Lähi-idän arvojen ja intressien kanssa.
Kahden valtion ratkaisu säilyttää Israelin identiteetin -
juutalaisena ja demokraattisena valtiona, -
ja se täyttää palestiinalaisten oikeutetun tavoitteen -
arvosta ja itsemääräämisoikeudesta omassa valtiossa.
Kiitos seurasta!
Osana TV7:n rukoushanketta kannustan rukoilemaan -
itseni ja Jerusalemin tiimin kanssa rauhaa ja pelastusta Qatarille.
Rukoillaan vainottujen veljiemme ja sisariemme puolesta.
Rukoillaan rauhaa ja pelastusta Israelille ja Jerusalemille.
Rukoillaan myös niiden puolesta, joihin koronatilanne vaikuttaa.
Olen Jonathan Hessen. Hyvää ja siunattua illanjatkoa! Huomiseen.
Suomennos: Maija Tuukkanen